# 

**CRITERIILE E2 - EVALUAREA PARTENERIATULUI**

*\* Pentru a putea intra în următoarea etapă de evaluare, trebuie să obțină Da la toate criteriile*

|  |  |  |
| --- | --- | --- |
|  | **Criteriile E2**  **Evaluarea parteneriatului** | **Clarificări** |
| 1. | Durata de existență a parteneriatului GAL este cel puțin egală cu durata de implementare a SDL propusă? |  |
| 2. | Sunt respectate regulile GAL privind luarea deciziei, conform Modelul Cadru SDL, Anexa 10, pct. (j)?   1. Nici autorităţile publice, nici un alt grup nu pot avea drept de vot mai mare de 49%; 2. Cel puţin 50% din voturile ce ţin de selecţia proiectelor trebuie să vină din partea partenerilor din sectorul non-public; 3. Dintre membrii Comitetului Director al GAL minim 20% trebuie să fie reprezentanţi ai zonei/zonelor urbane marginalizate (atât persoane fizice, cât si juridice). | *Se vor lua în considerare procentele din noul Comitet Director (extins ca urmare a întâlnirilor de animare, inclusiv cu reprezentanții din ZUM) ce intră în vigoare după ce membrii asociați încheie adiționarea documentelor de înființare în forma autentică sau atestată de avocat, conform OG nr. 26/2000 cu privire la asociații și fundații cu modificările și completările ulterioare.* |
| 3. | A angajat GAL-ul personal administrativ - cel puțin un manager și un asistent administrativ, conform Modelul Cadru SDL, Anexa 10, pct. (a)? | *Dovada angajării managerului și a asistentului GAL poate fi făcută inclusiv prin contracte part-time, indiferent de perioadă. In această etapă se pot accepta si CIM pe perioada determinată, deoarece la acest moment GAL nu are certitudinea selectării SDL. Contractele pe perioada nedeterminată vor face obiectul apelului pentru cheltuieli de funcționare și animare GAL,in etapa 3 (implementare SDL), exclusiv pentru SDL selectate pentru finanțare.* |
| 4. | A angajat GAL-ul/ *unul dintre membri ai GAL* un specialist sau un ONG sau o companie pentru activitățile de mobilizare/ facilitare comunitară, conform Modelul Cadru SDL, Anexa 10, pct. (b)? | *Angajarea/ contractarea facilitatorului se poate face și la nivelul unuia dintre membri ai GAL (ce au si calitatea de solicitant/partener în proiectul de sprijin pregătitor), având în vedere că acesta trebuie să desfășoare activități și înainte de înființarea GAL.*  *Dovada angajării facilitatorului poate fi făcută în această etapă, inclusiv prin contracte part-time si/sau pe perioadă determinată.* |
| 5. | Au/a fost organizate/organizată ședințe/ședința ale/a Comitetului Director GAL pe temele precizate în Modelul Cadru SDL (secțiunea 4.2.1)? | *Pentru asumarea la nivel de GAL, cele 5 teme obligatorii/rezultatele întrunirilor publice pot fi prezentate și aprobate într-una/mai multe ședințe a Comitetului Director al GAL care se poate/se pot derula după ce membrii asociați încheie documentele de înființare în formă autentică sau atestată de avocat, conform OG nr. 26/2000 cu privire la asociații și fundații cu modificările și completările ulterioare.*  *Condiția obligatorie este ca cel puțin ședința în care este asumată SDL la nivelul GAL, să fie a noului Comitet Director (extins ca urmare a întâlnirilor de animare, inclusiv cu reprezentanții din ZUM) care se poate derula după ce membrii asociați încheie adiționarea documentelor de înființare în formă autentică sau atestată de avocat, conform OG nr. 26/2000 cu privire la asociații și fundații cu modificările și completările ulterioare.* |
| 6. | Au fost organizate întruniri publice în zona/zonele urbane marginalizate pe temele obligatorii precizate în Modelul Cadru SDL (secțiunea 4.2.2)? |  |
| 7. | La întrunirile publice obligatorii în zona/zonele urbane marginalizate au participat minimum 50 persoane de pe raza ZUM, din care minimum 40% femei și în jur de 20% tineri (16-29 ani) (Modelul Cadru SDL, secțiunea 4.2.2)? |  |
| 8. | La întrunirile publice obligatorii în zona/zonele urbane marginalizate a fost asigurată participarea rezidenților romi într-un procent corespunzător cu ponderea acestora în populația totală a ZUM (Modelul Cadru SDL, secțiunea 4.2.2)? |  |
| 9. | Există dovezi că principalele discuții/opinii/concluzii din întrunirile publice au fost prezentate în ședințele Comitetului Director? |  |
| 10. | Sunt prezentate regulile privind înscrierea ca membru fondator/asociat în GAL a persoanelor fizice relevante, conform Modelul Cadru SDL, Anexa 10, pct. (f)? |  |
| 11. | Sunt prezentate regulile GAL cu privire la exceptarea de la plata cotizației pentru membri persoane fizice relevante, în special cele din zona/ele urbane marginalizate țintite, fără ca acest fapt să afecteze dreptul acestora de a fi aleși și de a avea drept de vot în Comitetul Director, conform Modelul Cadru SDL, Anexa 10, pct. (g)? |  |
| 12. | Sunt prezentate regulile privind înscrierea ca membru fondator/asociat în GAL a reprezentanților sectorului privat și a societății civile, conform Modelul Cadru SDL, Anexa 10, pct. (h)? |  |
| 13. | Sunt prezentate regulile GAL cu privire la cotizația anuală pentru membri reprezentanți ai sectorului privat sau ai societății civile, conform Modelul Cadru SDL, Anexa 10, pct. (i)? |  |
| 14. | Sunt prezentate regulile privind patrimoniul GAL la încetarea parteneriatului, conform Modelul Cadru SDL, Anexa 10, pct. (l)? |  |
| 15. | Este prezentată procedura GAL de prevenire a riscului de apariție a unui conflict de interese, conform Modelul Cadru SDL, Anexa 10, pct.(K)? |  |
| 16. | Este prezentată dovada obținerii numărului de înregistrare în registrul electronic de evidență a prelucrărilor de date cu caracter personal de la Autoritatea Națională de Supraveghere a Prelucrării Datelor cu Caracter Personal, care atestă calitatea de operator de date cu caracter personal, conform Modelul Cadru SDL, Anexa 11? | ***Dovada solicitării calității de operator de date cu caracter personal*** *– în cazul în care la momentul depunerii SDL nu s-a eliberat numărul de înregistrare în registrul electronic de evidență a prelucrărilor de date cu caracter personal* |
| 17. | Numărul de membri GAL a crescut ca urmare a activităților de animare, în special pentru categoriile care vizează persoane fizice (cetățeni din zona marginalizată, tineri 16-29 ani, femei, romi, reprezentanți grupuri vulnerabile în sărăcie sau excluziune socială)? (vezi Modelul Cadru SDL, secțiunea 4.2.2, Tabel 5) |  |
| 18. | Are GAL sediul social/ punct de lucru/ sucursală/filială în teritoriul unității teritorial-administrative în care funcționează, conform Modelul Cadru SDL, Anexa 10, pct. (c)? | *În această etapă se verifică dacă GAL are sediul social/ punct de lucru/ sucursală/filială în teritoriul unității teritorial-administrative vizată de SDL, în etapa 3 de implementare a SDL fiind necesară mutarea sediului social / deschiderea unui punct de lucru/ sucursală/filială în teritoriul SDL (dacă acesta nu acoperă întreg teritoriul UAT) deoarece proiectul care vizează cheltuielile de funcționare și animare (exclusiv pentru GAL-urile ale căror SDL sunt selectate pentru finanțare) trebuie să se implementeze în teritoriul SDL.* |
| 19. | Este amenajat un birou funcțional al GAL, conform Modelul Cadru SDL, Anexa 10, pct. (d)? |  |
| 20. | Este realizat transferul spre utilizare de către GAL, pe întreaga durată de existență a parteneriatului, al echipamentelor achiziționate de autoritatea publică locală în cadrul sprijinului pregătitor, conform Modelul Cadru SDL, Anexa 10, pct. (e)? | ***Declarație pe proprie răspundere*** *privind transferarea echipamentelor spre utilizarea GAL până la depunerea proiectului pentru cheltuieli de funcționare GAL, în cadrul etapei a III a. -* în cazul în care la depunerea SDL nu este definitivat actul de transfer spre utilizare de către GAL |